Jelení vrchy

Jelení vrchy (pôvodne Malý a Velký Jelení vrch) sú dva vrchy, ležiace na území Ralskej pahorkatiny vo východnej časti okresu Česká Lípa, neďaleko obce Hamr na Jezeře. Vrchy sú od roku 1996 chráneným územím, prírodnou pamiatkou. V roku 2012 bolo chránené územie premenované na PP Jelení vrchy. Pamiatka je na katastrálnom území zaniknutej obce Svébořice. Popis lokality Oba vrchy tvorené čadičom a pieskovcom sú od Hamru na Jezeře vzdialené cca 3 km južným smerom. Oba sú zalesnené listnatým porastom, oddelené od seba plytkým sedlom. Malý Jelení vrch je vysoký 500 m n. m., Velký Jelení vrch 514 m n. m., zo severovýchodu na ne nadväzuje nižší Kozí hřbet (437 m n. m.). Chránená lokalita s rozlohou 7,91 ha leží v nadmorskej výške 470-514 metrov. Zo skaly na vrchole Velkého Jelenieho vrchu sú pekné výhľady do okolitého kraja, je na mapách vyznačený ako miesto ďalekého rozhľadu. V okolí sa v stredoveku ťažila železná ruda a zvyšky sú stále citeľné. Chránená flóra a fauna Z kvetov sa tu vyskytuje zubačka cibuľkonosná, lipnica hájna, hluchavník horský, kokorík praslenatý a mnohé ďalšie. Žijú tu oi. rôzne druhy bystrušiek. Ochrana pamiatky Lokalita bola vyhlásená za chránené územie podľa zákona 114/1992 zb. o ochrane prírody a krajiny. Pamiatku zaradenú medzi Maloplošné osobitne chránené územia bývalého vojenského výcvikového priestoru Ralsko (MZCHÚ Ralsko) spravuje Ministerstvo životného prostredia prostredníctvom Agentúry pre ochranu prírody a krajiny (AOKP ČR). Prístup Oba kopce sú vo vnútri chráneného územia a nevedú k nim cesty vyznačené pre verejnosť. Východným okolím lokality prechádza okružná modrá trasa pre peších turistov z Hamru na Jezeře. Na jej trase je pamiatok viac, napr. Rašeliniště Černého rybníka, Široký kámen, Stohánek a spája ich v blízkosti vedená cyklotrasa 3046 po vyasfaltovaných cestičkách bývalého vojenského priestoru. Referencie Iné projekty Commons ponúka multimediálne súbory na tému Jelení vrchy Externé odkazy Na webe Biolib Na stránke ekovýchova.cz Archivované 2016-09-17 na Wayback Machine Zdroj Tento článok je čiastočný alebo úplný preklad článku Jelení vrchy na českej Wikipédii.